OpenLLM-France/wikimedia huggingface dataset:
# Margaret Brent

Margaret Brent, (Gloucestershire, Anglaterra, c. 1600/01 — Westmoreland, EUA, 1669/71) fou una advocadessa i una poderosa terratinent colonial britànica que fou anomenada primera feminista d'Amèrica del Nord.

## Referències

* ↑ «Margaret Brent | British colonist» (en anglès). Encyclopedia Britannica.
# Magdala

Magdala (arameu: מגדלא, Magdala, ‘elegant’, ‘gran’ o ‘torre’ (‘lloc gran’); hebreu: מגדל, Migdal‎, ‘torre’; àrab: قرية المجدل, Qaryat al-Majdal) fou una ciutat de Galilea situada a la vora del llac de Tiberíades, esmentada als Evangelis com a lloc de naixement de Maria Magdalena. Podria correspondre a la moderna Khirbet Medjdel.
# Mar i muntanya

Mar i muntanya és una categoria de plats típics de les terres de la Costa Brava que, com son nom indica, combina elements típics de la cuina de muntanya (generalment carn) amb els propis de la de zones costaneres (generalment peix o marisc). En són exemples el pollastre amb llagosta, el pollastre amb escamarlans o l'arròs mar i muntanya amb carn i marisc. Aquest plat té una dificultat mitjana d'elaboració, el seu temps de cocció és d'una hora i mitja aproximadament.

## Referències

* ↑ «Mar i muntanya». La cuina de sempre. [Consulta: 15 setembre 2030].
* ↑ Jaume Fàbrega, (2005), El gust d'un poble: els plats més famosos de la cuina catalana, Cossetània Edicions, pàg. 183
* ↑ Assumpta Miralpeix, (2006), Aqui Hi Hai Teca, ed. Rosa dels vents, Barcelona, ISBN 978-84-0138703-6, pàg. 121

## Enllaços externs

* Recepta a la web Vegueries
* Consell Comarcal del Baix Empordà
# Mara (Sardenya)

Mara (en sard, Mara) és un municipi italià, dins de la província de Sàsser. L'any 2007 tenia 808 habitants. Es troba a la regió de Meilogu. Limita amb els municipis de Villanova Monteleone, Romana, Monteleone Rocca Doria, Cossoine, Padria, Pozzomaggiore.

## Administració

Llista d'alcaldes :
| Període | Identitat | Partit |
| 2006- | Angelo Sanna | Llista cívica |
Viccionari
# Marysville (Ohio)

Marysville és una població dels Estats Units a l'estat d'Ohio. Segons el cens del 2000 tenia 15.942 habitants.

## Demografia

Segons el cens del 2000, Marysville tenia 15.942 habitants, 5.563 habitatges, i 3.788 famílies. La densitat de població era de 396,3 habitants per km².
Dels 5.563 habitatges en un 38,4% hi vivien nens de menys de 18 anys, en un 53,8% hi vivien parelles casades, en un 10,8% dones solteres, i en un 31,9% no eren unitats familiars. En el 26,5% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,2% tenia menys de 18 anys, un 9,1% entre 18 i 24, un 38,9% entre 25 i 44, un 0% de 45 a 60 i un 9,1% 65 anys o més.
L'edat mediana era de 32 anys. Per cada 100 dones de 18 o més anys hi havia 67,4 homes.
La renda mediana per habitatge era de 46.765 $ i la renda mediana per família de 55.464 $. Els homes tenien una renda mediana de 40.973 $ mentre que les dones 27.427 $. La renda per capita de la població era de 19.127 $. Aproximadament el 4% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Marysville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Marie Panthès

Marie Panthès (Odessa, 3 de novembre de 1871 - Nova York, 11 de març de 1955) va ser una pianista francesa especialitzada en piano romàntic, especialment la interpretació de les obres de Frédéric Chopin.

## Biografia

Panthès va néixer a Odessa (Imperi Rus) de pares francesos. Va estudiar piano al Conservatori de París en una classe de grau superior, després amb Henry Fissot i Louise-Aglaé Massart-Masson, on va guanyar el primer premi als 14 anys. El 1897 va fer una gira amb el violinista Alexandre Petschnikoff i es va fer famós gràcies a nombroses gires europees.
El 1904 va començar a ensenyar al Conservatori de música de Ginebra. Després va deixar aquest càrrec el 1917 a causa de les diferències d'opinions amb el comitè del conservatori. Es va traslladar amb el seu marit violinista, Maurice Darier, a Lausana. Va tornar a Ginebra el 1931 i va ensenyar durant vint anys al Conservatori de música de Ginebra. El 1951, va dir que es va aturar perquè patia un melanoma al cap. El 1954 va començar el tractament amb un especialista en càncer a Nova York, la doctora Revici. Va morir allà l'11 de març de 1955 a l'edat de 83 anys. La seva tomba es troba al Cimetière des Rois de Ginebra.
Entre els seus estudiants destacats hi havia Julien-François Zbinden, Johnny Aubert, Isabelle Nef i Marguerite Roesgen-Champion.

## Bibliografia

* Oscar Thompson (ed.), Nicolas Slonimsky (ed.): The International Cyclopedia of Music and Musicians, 4th edition, Dodd, Mead & Company, New York 1946
* (en alemany) Arthur Eaglefield-Hull (ed.) and Alfred Einstein (transl. and adaptation): "Panthès, Marie", in Das Neue Musik-Lexikon. Nach dem Dictionary of Modern Music and Musicians. Max Hesses Verlag, Berlin 1926, p. 477. (Online)
* (en alemany) Hugo Riemann: "Panthès, Marie", in Riemann Musiklexikon, 11th edition, Max Hesses Verlag, Berlin 1929, p. 1339. (Online)

## Referències

* ↑ "Riemann Musiklexikon 11teA 1929". archive.org. Consultat 20 desembre 2019.
* 1 2 "Panthès, Marie - Sophie Drinker Institut". www.sophie-drinker-institut.de. Consultat el 20 de desembre 2019.
* ↑ A.M. (8 març 1950). Marie Panthès (PDF). Le Confédéré (in French).
* ↑ "Journal de Genève - 24.03.1951 - Pages 4/5". Consultat el 20 de desembre 2019.
* ↑ "Gazette de Lausanne - 19.03.1955 - Pages 14/15". www.letempsarchives.ch. Consultat el 20 de desembre 2019.
* ↑ "Julien-François Zbinden - Marie Panthès". www.jfzbinden.ch. Consultat el 20 de desembre de 2019.

## Enllaços externs

* https://gallica.bnf.fr/ark:/12148/btv1b8423382f.item
# Mas del Solador

El Mas del Solador és un mas situat al municipi de Miravet a la comarca catalana de la Ribera d'Ebre.
# Mas del Toda

El Mas del Toda és una masia de Riudoms (Baix Camp) inclosa a l'Inventari del Patrimoni Arquitectònic de Catalunya.

## Descripció

Mas situat a l'esquerra de la riera de Maspujols, sota la carretera d'Alcolea, a la partida de les planes del Roquís, en un pinar. Es tracta de tres edificis, el primer amb una mena de torre alta, moderna, feta de paredat amb reforços de maons i arrebossada. L'edifici principal, construït de paredat, és de planta rectangular, quasi quadrada; façana arrebossada, que té una filada de finestres decorades amb rajoles d'escacs blancs i blaus. Al costat té un edifici més modern, habitat pels masovers. Al mas s'hi accedeix, des de la riera, per un camí empedrat, flanquejat per plàtans.

## Història

La família Toda, així com el seu mas, és una de les més conegudes del terme. En la segona meitat del segle xviii, en Josep Toda era un dels pocs propietaris amb títol del municipi, alhora que el quart major contribuent, amb 1.186,83 sous el 1763, repartits en 904,83 en terres, 58 en immobles, i 224 en rendes. Josep Toda, cap d'una de les famílies més rellevants al llarg del segle, era qui rebia més rendes dels posseïdors de títol. En les terres que envolten el mas s'han fet importants descobriments arqueològics, especialment d'època ibèrica i romana, dels quals destaca un gran fragment d'una escultura de marbre de Bacchus, deu del vi, fet que demostra una explotació agrícola des de l'antiguitat en aquest sector del terme.

## Referències

* 1 2 «Mas del Toda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «Mas del Toda». Mapa de recursos culturals. Diputació de Tarragona.
# María Alharilla Casado Morente

María de Alharilla Casado Morente (Jaén, Andalusia, 13 de novembre de 1990) és una futbolista espanyola. Juga com a migcampista i el seu equip actual és el Llevant UE de la Primera Divisió.
El 2022 esdevingué la primera futbolista a la Lliga Espanyola en fer un hiatus a la seua carrera esportiva per tal de tindre un fill.

## Clubs

| Club | País | Any |
| Atlético Jiennense | Espanya | 2007-2009 |
| Real Jaén | Espanya | 2009-2010 |
| Sporting de Huelva | Espanya | 2010-2012 |
| Llevant UE | Espanya | 2012- |

## Referències

* ↑ Ficha de la jugadora en Laliga.es
* ↑ Gil, Aimara G. «Alharilla: el ejemplo español de madre futbolista». Diari As, 07-11-2022. [Consulta: 28 març 2023].
* ↑ ElDesmarque. «María de Alharilla regresa al fútbol profesional tras su maternidad» (en castellà), 11-11-2022. [Consulta: 28 març 2023].
* ↑ «María de Alharilla: «Ser madre me ha hecho mejor futbolista»». Relevo, 27-03-2023. [Consulta: 28 març 2023].
# Martras d'Ardièja

Martras de Ribèra (francès Martres-de-Rivière) és un municipi del departament francès de l'Alta Garona, a la regió d'Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 22 agost 2010].
# Martta Martikainen-Ypyä

Martta Martikainen-Ypyä (19 de setembre de 1904, Iisalmi - 17 de desembre de 1992, Hèlsinki), el nom del qual abans de contreure matrimoni era Martta Irene Martikainen, va ser una arquitecta finlandesa.
Es va formar amb els arquitectes Kaarlo Borg i Carolus Lindberg. Entre 1928 i 1936 va treballar com a arquitecta per a l'oficina d'edificació del Ministeri de Defensa. Es va graduar a la Universitat Politècnica de Hèlsinki en 1932.
En 1936 es va casar amb l'arquitecte Ragnar Ypyä. La parella va fundar una empresa d'arquitectura a Víborg; en 1939 es van traslladar a Hèlsinki. Després de la Segona Guerra Mundial va treballar a l'oficina de construcció d'habitatges de HSB a Estocolm, de la qual va ser cap de departament. Martikainen-Ypyä, o sola o en col·laboració amb el seu marit, va guanyar nombroses competicions arquitectòniques i va dissenyar molts hospitals, escoles, fàbriques, edificis d'oficines i habitatges.

## Referències

* ↑ Arkkitehtuurimuseo. «Arkkitehtiesittely». Arxivat de l'original el 2016-10-09. [Consulta: 4 novembre 2017].
* 1 2 MoMoWo : women architecture & design itineraries across Europe. 1st ed., 1st print run. Ljubljana: Založba ZRC, 2016. ISBN 9612549060.
# Matamala

«Matamala» té aquests significats:
# Maurice Delafosse

Maurice Delafosse (20 de desembre de 1870 - 13 de novembre de 1926) va ser un etnògraf francès que va treballar en el camp de les llengües africanes. En una ressenya de la seva autobiografia, escrita per la seva filla, és descrit com "un dels més destacats colonialistes i etnòlegs francesos dels seus temps".

## Referències

* ↑ Cohen, William B. «Sense títol». The International Journal of African Historical Studies, 11, 2, 1978, pàg. 302–305. ISSN: 10.2307/217447 [Consulta: 29 març 2007].

## Enllaços externs

* (francès) Text de Vocabulaires comparatifs de plus de 60 langues ou dialects parlés à la Côte d' Ivoire ou dans les régions limitrophes (avec des notes linguistiques et ethnologiques, une bibliographie et une carte)
# Mas Ponsjoan

El Mas Ponsjoan o Mas Ponçjoan de Fonts és un mas al pla de Calonge, a la ribera esquerra de la riera del Tinar al «barri de les Fonts», la masia del qual data del segle xviii. En una pedra a la porta principal es dona la data de 1723.
El 1972 romania encara en la mateixa estructura del temps en què fou alçat, tant en l'habitatge com en les corts i els porxos. L'edifici actual és el resultat d'una profunda rehabilitació. S'hi van afegir dependències, es van modificar alguns elements i es va canviar l'orientació de la teulada.
Un primer edifici documentat en aquest lloc és una taverna que s'hi va aixecar el 1668. La propera masia va ser estrenada el 1723.
El 2023 la conreen en cinquena i sisena generació els Comas i Vidal. Han abandonat la ramaderia i es concentren en l'agricultura policultiu de fruita, hortalisses i sobretot el vi. Amb el mas veí, Mas Molla, promouen el vi de pagès i preserven varietats de ceps únics al món.

## Referències

* ↑ «ICGC - Vissir3». [Consulta: 18 juliol 2023].
* ↑ L'ortografia varia. Pere Caner parla del «Mas d'en Ponjoan», al llinda s'escriu «ponsjoan», altres fonts fan servir l'etimològicament hipercorrecte Mas Ponçjoan de les Fonts.
* 1 2 Caner i Estrany, 1972, p. 331.
* ↑ «Mas Ponçjoan de Fonts». Pobles de Catalunya. [Consulta: 9 maig 2023].
* ↑ Molla i Callís i Bautista i Parra, 1998, p. 212.
* ↑ Molla i Callís i Bautista i Parra, 1998, p. 211-216.
* ↑ Aymar i Ragolta, Jaume. Els secrets de sa bardissa. 2a edició 1995. Sant Cugat del Vallés: Rourich, 1982. ISBN 9788485946099.
* ↑ Pages i Parareda, 2023.
* ↑ Molla i Callís i Bautista i Parra, 1998, p. 214.
* ↑ Agulló, Emili «Tres segles de pagesia». El Punt Avui (edició Girona), 16-01-2023, pàg. 20 [Consulta: 9 maig 2023].
* ↑ Martín, Fèlix. «Les vinyes de Calonge, un cas únic al món». Catalunya Ràdio. CCMA, 14-09-2021. [Consulta: 9 maig 2023].

## Bibliografia

* Caner i Estrany, Pere «Les masies de Calonge. Contribució a l'estudi de la pagesia calongina». Annals de l'Institut d'Estudis Gironins, Vol. 21, 1972, pàg. 331.
* Molla i Callís, Joan; Bautista i Parra, Jordi «La vinya i el vi a la conca de la riera del Tinar (Calonge)». Estudis del Baix Empordà, 17, 1998, pàg. 191–220. ISSN: 2385-3611.
* Pages, Maria; Parareda, Joan. «El Mas Ponsjoan celebra 300 anys d'història» (vídeo). TV Costa Brava, 17-01-2023. [Consulta: 9 maig 2023].
# Max Jason Mai

Miroslav "Miro" Šmajda, també conegut com a Max Jason Mai, (Košice, 27 de novembre de 1988) és un cantant eslovac, conegut després de participar en el concurs Česko Slovenská Superstar (la versió txec-eslovaca de "Pop Idol"), on va acabar en segon lloc.
Al novembre de 2011, Miro Šmajda va ser anunciat oficialment com a representant d'Eslovàquia en el Festival d'Eurovisió de 2012, a Bakú (Azerbaidjan), però dies després desavinences entre la televisió eslovaca i Šmajda en alguns termes del contracte van desdir l'anunci, sense donar per tancada la negociació. Finalment, el 7 de març de 2012, la seva participació en Eurovisió va ser confirmada sota el seu nou àlies Max Jason Mai amb la cançó "Don't close your eyes".

## Végeu també

* Eslovàquia al Festival de la Cançó d'Eurovisió 2012

## Referències

* ↑ «Miro Šmajda to represent Slovakia in Baku» (en anglès), 16-11-2011. [Consulta: 5 desembre 2016].
* ↑ «Slovakia: Miro Šmajda participation now in question» (en anglès), 05-12-2016. Arxivat de l'original el 2012-03-21. [Consulta: 5 desembre 2016].
* ↑ «Slovakia: Max Jason Mai selected by RTVS!» (en anglès), 07-03-2012. Arxivat de l'original el 2017-06-24. [Consulta: 5 desembre 2016].
# Martherenges

Martherenges és un municipi de Suïssa del cantó de Vaud, situat al districte del Gros-de-Vaud.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mas de Fortet

Mas de Fortet és una masia de Capafonts (Baix Camp) que actualment es fa servir a casa de colònies.
Es troba entre el Molí de Més Amunt i el del Mig, prop del riu Brugent, a la partida dels Pedrancots, de la qual n'és límit. Té una font i bona hisenda de secà, a més de bosc propi. Gran casa de masia, de planta rectangular. Obra de paredat, recentment restaurada amb gust. Formen la masia, a més de la gran casa central, una sèrie d'edificis petits, antigues dependències agrícoles, ara adaptades per serveis. Masia anterior al segle xviii, és la més important del terme. L'han refet fa pocs anys i pertany a una escola de Barcelona, que la dedica a colònies d'estiu. Un document de 1879 parla del «mas del fortet en la pieza cadenetas».

## Referències

* ↑ Fort Besona, Jordi «El mas de Fortet». Quaderns de Capafonts, num.30, 2021, pàg. 5-22.
* 1 2 «Mas Fortet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].

## Enllaços externs

* «Mas Fortet». Mapa de recursos culturals. Diputació de Tarragona.
# Melanie Leupolz

Melanie Leupolz (Wangen im Allgäu, 14 d'abril de 1994) és una futbolista alemanya que juga de migcampista al Reial Madrid. Des del 2013 fins al 2023 també va jugar a la selecció femenina de futbol d'Alemanya.

## Trajectòria

El 2014 es va incorporar al FC Bayern de Múnic, on va debutar el 31 d'agost de 2014 en un empat 1-1 contra l'Eintracht Frankfurt, i va marcar el seu primer gol en la victòria per 4-0 contra el Bayer 04 Leverkusen el 2 d'octubre de 2014. Més endavant, va guanyar dos títols de la Bundesliga en les seves dues primeres temporades amb el Bayern, la 2014-15 i la 2015-16. El 2018, va ampliar el seu contracte fins al 2020.
El 23 de març de 2020, Leupolz va fitxar pel Chelsea FC. El 29 d'agost de 2020, va guanyar la FA Community Shield, el seu primer títol amb el seu nou equip. El 13 de setembre va marcar el seu primer gol amb el Chelsea FC en la victòria per 9-0 contra el Bristol City FC. El 7 de març de 2022 el Chelsea FC va anunciar que Leupolz estava embarassada, va prometre el suport de l'equip mèdic del club i va dir que no jugaria més el que quedava de temporada 2021-22. Leupolz va tornar a jugar amb el club a principis del 2023, després de donar a llum, i va formar part del conjunt que va guanyar la FA Women's Super League i la Copa anglesa aquella temporada.
El 19 de juny de 2013, Leupolz va fer el seu debut amb la selecció absoluta d'Alemanya en la victòria per 1-0 contra la selecció del Canadà a Paderborn. L'endemà va ser nomenada per a l'Eurocopa 2013. També va formar part de la plantilla dels Jocs Olímpics d'Estiu de 2016, on Alemanya va guanyar la medalla d'or.
A la Copa del Món Femenina de 2019 va marcar un gol en la victòria d'Alemanya per 4-0 contra la selecció de Sud-àfrica, el seu primer gol amb la selecció des dels Jocs Olímpics d'Estiu de 2016.

## Referències

* ↑ «Melanie Leupolz beendet Karriere in der Nationalmannschaft». dfb.de. [Consulta: 11 setembre 2023].
* ↑ «Melanie Leupolz verlängert beim FC Bayern München» (en alemany). fcbayern.com, 18 December 2018.
* ↑ «Full interview: Melanie Leupolz signs for Chelsea». chelseafc.com, 23-03-2020.
* ↑ «Chelsea Women 2–0 Manchester City Women». BBC Sport, 29-08-2020.
* ↑ «Nine goals - nine different scorers! Chelsea thrash Bristol City». BBC Sport, 13-09-2020.
* ↑ «Chelsea Women's update on Melanie Leupolz». www.chelseafc.com.
* ↑ Gil, Aimara G. «Leupolz y la grata experiencia de ser madre futbolista» (en castellà). As, 24-02-2023. [Consulta: 27 abril 2024].
* ↑ «'I couldn't really speak about it' - a decision dividing the Women's Super League». BBC Sport Insights. [Consulta: 5 abril 2024].
* ↑ «Neid turns to youth for Germany». uefa.com. UEFA, 20-06-2013. [Consulta: 20 juny 2013].
* ↑ «Gold for Germany as Neid finishes in style». fifa.com, 19-08-2016. Arxivat de l'original el 20 August 2016.
* ↑ «Germany beats South Africa 4-0 to win World Cup group». Fox Sports. [Consulta: 17 juny 2019].
# Mawhpa

Mah Hpa o Mawhpa fou un subestat xan de l'estat de Manglun.
Era un petit territori situat a l'est del Salween, a la part més al sud dels dominis de l'estat, sense cap ciutat rellevant; estava regat per petits tributaris del Salween. La població era de majoria wa.

## Referències

* Imperial Gazeeteer of India
# Mawlawiyya

Mawlawiyya o orde mevlevi és una confraria sufí que pren el nom de mawlana (Nostre Mestre) que portaven els caps de la confraria (Mawlana Khunkar, la segona paraula és la forma turca de mawla), que fou el malnom del fundador Jalal-ad-Din Muhàmmad Rumi (1207-1273), i els membres de la qual foren coneguts pels europeus com "dervixos dansaires". S'acosta a la mística per la música i la dansa. Es va desenvolupar a l'Imperi Otomà i fou suprimida per Ataturk pel decret del 4 de setembre de 1925. Pel mateix temps (començament de la dècada) es va extingir a Grècia i Iugoslàvia; a Síria va subsistir fins als anys cinquanta; a Egipte es va clausurar el desembre de 1954 com totes les turuq d'Egipte. Només va subsistir al Líban fins al 1982 quan el darrer xeic va morir en un bombardeig israelià.

## Referències

* ↑ Scott Meisami, Julia. Oneworld Publications. Forward to Franklin Lewis, Rumi Past and Present, East and West (en anglès). revised edition, 2008.

## Enllaços externs

* Els Mawlamiyya (castellà)
# Micropterix huemeri

Micropterix huemeri és una espècie d'arna de la família Micropterigidae. Va ser descrita per Kurz, Kurz & Zeller, l'any 2004.
És una espècie endèmica de França.

## Referències

* ↑ A review of Micropterix Hübner, 1825 from northern and central Europe (Micropterigidae)
# Mesomys occultus

Mesomys occultus és una espècie de mamífer rosegador de la família de les rates espinoses. És endèmica de l'Amazones (Brasil). Té un aspecte molt similar al de M. hispidus. El seu hàbitat són els boscos de boscos de terra firme, on passa temps a terra i al cobricel. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Patton, J.; Percequillo, A. Mesomys occultus. UICN 2008. Llista Vermella d'espècies amenaçades de la UICN, edició 2008, consultada el 6 gener 2009.
# Milna (Rússia)

* Per a altres significats, vegeu «Milna».
Milna (en rus: Мильна) és un poble de l'óblast de Vladímir, a Rússia, segons el cens del 2010 tenia 55 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Microbrachis

Microbrachis és un gènere extint de lepospòndil que visqueren a la fi del període Carbonífer en el que avui és la República Txeca.
Microbrachis presentava un cos semblant a un caudat, exhibint més de 40 vèrtebres en lloc de la mitjana d'entre 15 i 26 de les seves espècies properes. Tenia una longitud de 15 cm. Probablement va poder nedar a força de moviments laterals del cos tal com fan els peixos sense usar les seves petites extremitats. Microbrachis s'alimentava probablement de plàncton de l'aigua fresca com per exemple de gambes. Microbrachis era pedomòrfic, conservant les brànquies de l'estat larval fins a l'adultesa.

## Referències

* ↑ «Microbrachis Fric 1875 (tetrapod)». Palebiology Database. [Consulta: 11 agost 2024].
* ↑ Carroll, Robert Lynn; Gaskill, Pamela. The Order Microsauria (en anglès). American Philosophical Society, 1978. ISBN 978-0-87169-126-2.
* ↑ Palmer, D (ed). The illustrated encyclopedia of dinosaurs and prehistoric animals. London : Marshall Pub., 1999, p. 55. ISBN 978-1-84028-152-1.
* ↑ Brough, Margaret C.; Brough, J. «Microbrachis, The Type Microsaur». Philosophical Transactions of the Royal Society of London Series B, 252, 01-06-1967, pàg. 131–146. DOI: 10.1098/rstb.1967.0005. ISSN: 1364-503X.